Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 991/13/8806	Košice, 2.1.2014
EEČ : 2-65-6-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry Henriety, tejto neprispieval na výživu v období od 01. 09. 2013 30. 11. 2013 aj napriek tomu, že mu táto povinnosť vyplývala z rozsudku Okresného súdu XXXXX - okolie sp. zn. 15C/276/2010 zo dňa 30. 03. 2012 a to sumou 100 €, čím mu takto vznikol dlh na výživnom vo výške 300 €, 

lebo zanikla trestnosť činu

Odôvodnenie:
Uznesením povereného príslušníka OO PZ Kysak sp. zn. ORP-1534/KY-KS-2013  zo dňa 09. 12. 2013 bolo vznesené obvinenie obv. XXXXX pre prečin zanedbania povinnej výživy podľa § 207 ods. 1 Trestného zákona, na tom skutkovom základe, ako je to uvedené vo výrokovej časti tohto uznesenia.

V priebehu vyšetrovania bolo zistené, že obvinený XXXXX bol nájdený mŕtvy dňa 11. 12. 2013 v potoku „Hrubša“, ktorý preteká cez obec Kostoľany nad Hornádom. Táto skutočnosť je aj potvrdená úmrtným listom zo dňa 13. 12. 2013, ktorý bol vydaný na matričnom úrade v obci XXXXX, kde sa konštatuje úmrtie obvineného XXXXX. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. V zmysle § 9 ods. 1 písm. d) Tr. poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na vyššie uvedené  skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor